જયદેવનો એવો અનુભવ હતો કે જો પોલીસ સ્ટેશન ઈન્ચાર્જ અધિકારી પોલીસ સ્ટેશનમાં આવતા તમામ અરજદારોને થોડા ઘણા પણ સાંભળે અને જરૂરી હોય તેવી ફરીયાદો જાતે જ નોંધી લઈ પી. એસ. ઓ. ને ગુન્હા દાખલ કરવા આપે તો તે પોલીસ સ્ટેશન વિસ્તારની કાયદો અને વ્યવસ્થા પરિસ્થિતી અરધી તો એમ ને એમ જ શાંત થઈ જાય કેમ કે અરજદારો અલગ અલગ વિસ્તારોમાંથી આવતા હોય જે તે વિસ્તારની વાસ્વીક પરિસ્થિતીથી અમલદાર વાકેફ થાય , બનાવથી વાકેફ થાય, ત્યાંના લોકોની મુશ્કેલી સમજી શકે અને પોતે તેમાં સામેલ થતા ખરેખર ગુનેગારો કોણ કોણ છે તે ગુન્હામાં પડદા પાછળના કલાકારો કોણ છે તે જાણી શકે છે અને તે નકકી કરી શકે કે ખરેખર કોને કોને કેવો બોધપાઠ આપવાની જરૂરત છે કે જેથી ભવિષ્યે કોઈ ગુનેગાર, કોઈ સંગઠન કે કોઈ જુથ આવી ગુન્હાકીય પ્રવૃતિ કરી આમ જનતા ને ત્રાસ આપતા પહેલા સો વખત વિચાર કરે કે આ પોલીસ મુકશે નહિ.